NaiveNeuron/SloPal huggingface dataset:
A. Belousovová, podpredsedníčka NR SR: (2010-03-03):
Otváram rozpravu. Do rozpravy sa nikto neprihlásil písomne. Pýtam sa, či má niekto záujem prihlásiť sa do rozpravy ústne. Ústne sa neprihlásil nikto. Uzatváram možnosť podania ústnych prihlášok do rozpravy. Zároveň vyhlasujem rozpravu za skončenú a prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a o zmene a doplnení zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 1384 a spoločnú správu výborov máte ako tlač 1384a. Prosím ministra životného prostredia pána Jozefa Medveďa, aby vládny návrh zákona odôvodnil. Nech sa páči, pán minister.
Laššáková Jana, podpredsedníčka NR SR (2014-07-08):
Pán poslanec, poprosím vás, no. (Reakcia z pléna.) Ale nemáte čo komentovať, keď poslanec hovorí vo faktickej poznámke. Nech sa páči.
Hrušovský, Pavol, podpredseda NR SR (2011-02-01):
Pán poslanec Ondruš.
Viskupič, Jozef, poslanec NR SR (2016-02-11):
Preto dávam procedurálny návrh, aby ste sem pozvali učiteľov a následne sme mohli hlasovať o tom, že učitelia vystúpia v Národnej rade. Zároveň dávam procedurálny návrh číslo dva, aby mohli po vašom pozvaní vystúpiť aj sestry. Odôvodnenie. Je to preto tak, pretože ja som sa zúčastnil rokovania výboru pre vzdelávanie a školstvo, kde ste si prijali také uznesenie, ako vám vyhovovalo. Učitelia chceli, aby ste sa vyjadrili k trom požiadavkám, ktoré majú, a neurobili ste tak. Preto by bolo vhodné, aby ste zástupcov učiteľov a sestier nechali vystúpiť v Národnej rade. Ďakujem.
O. Nachtmannová, poslankyňa: (2009-12-01):
Pán poslanec žiada hlasovať o nich osobitne. Budeme teda hlasovať o prvom návrhu pána poslanca Szigetiho.
P. Farkas, poslanec: (2001-10-03):
I. Presperín, podpredseda NR SR: Prosím o bode 5, 6, 7, ktoré podal pán poslanec Tatár, hlasujeme spoločne. (Hlasovanie.) Prítomných je 105 poslancov, za 20, proti 27, zdržalo sa 52, nehlasovalo 6. Konštatujem, že tieto návrhy pána poslanca Tatára neboli schválené. Ďalej.
Jurčík, Ľudovít, poslanec NR SR (2011-06-30):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na rokovanie ústavnoprávnemu výboru, výboru pre hospodárstvo, výstavbu a dopravu a výboru pre pôdohospodárstvo a životné prostredie. A ďalej, aby za gestorský výbor určil hlasovaním Výbor Národnej rady Slovenskej republiky pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do 26. augusta 2011 a v gestorskom výbore do 31. augusta 2011.
Šimečka, Michal, podpredseda NR SR (2023-11-21):
Ďakujem pekne. S reakciou na faktické poznámky pán poslanec Matovič.
Laššáková, Jana, podpredsedníčka NR SR (2015-06-15):
Na záverečné vystúpenie nemôžu byť faktické poznámky. Pán spravodajca? Nie. Prerušujem rokovanie o tomto bode. Vyhlasujem desaťminútovú prestávku a budeme hlasovať o 19.05 hod. (Prestávka.) (Po prestávke.)
Pellegrini, Peter, predseda NR SR (2023-11-21):
Poprosím o kľud v rokovacej sále.
Blanár, Juraj, podpredseda NR SR (2022-02-08):
Myslíme si a domnievame sa, že je potrebné, aby bolo aklamatívne hlasovanie, aby ľudia, občania Slovenskej republiky videli, ktorí vládni poslanci podporia tento návrh dohody, ktorou sa Slovenská republika zbavuje suverenity a rovnako vytvára vytvorenie vojenských základní (reakcie z pléna), základní po dobu minimálne jedenásť rokov na území Slovenskej republiky. Toto je kultúra, pán predseda, týchto štváčov. Ďakujem. (Potlesk.)
Blanár, Juraj, podpredseda NR SR (2022-05-24):
Pán poslanec Kuffa, môžete reagovať na faktické poznámky.
Zmajkovičová, Renáta, podpredsedníčka NR SR (2014-02-06):
Ďakujem, pán minister. Pán poslanec, doplňujúca otázka, nech sa páči.
Hrnčiar, Andrej, podpredseda NR SR (2018-05-25):
Pán poslanec Mora.
Procházka, Radoslav, poslanec NR SR (2011-06-01):
Ďakujem, pán predseda. V rozprave žiadne procedurálne ani doplňujúce, ani pozmeňovacie návrhy neboli, ale z uznesení výborov Národnej rady vyplynuli pozmeňujúce a doplňujúce návrhy, ktorých je spolu šesť, takže vás prosím, aby ste o nich dali spolu hlasovať.
Krajniak, Milan, minister práce, sociálnych vecí a rodiny SR (2022-10-04):
Ďakujem veľmi pekne. Vážený pán podpredseda, vážené panie poslankyne, páni poslanci, ide o vlastne transpozičnú novelu na základe smernice Európskeho parlamentu a Rady EÚ o požiadavkách na prístupnosť výrobkov a služieb. Mali sme to urobiť do 28. júna tohto roku, ale keďže boli diskusie o tomto návrhu zákona a chceli sme vyjsť v ústrety všetkým pripomienkam alebo dať priestor na diskusiu, tak druhé čítanie máme dnes. Ide vlastne o to, aby sme vedeli posúdiť, aby výrobky a služby pre osoby so zdravotným postihnutím boli dodávané, poskytované s požadovanou kvalitou, a týmito vybranými službami sú elektronické komunikačné služby, služby poskytujúce prístup k mediálnym službám, služby v oblasti dopravy, vybrané finančné služby, služby elektronického obchodu, a chcel by som vás v zásade poprosiť o podporu tohto návrhu zákona v druhom čítaní. Na výbore pre sociálne veci bola o tom diskusia. Výbor, pokiaľ si dobre spomínam, jednomyseľne prijal, neprijal... (reakcia z pléna), dobre, neviem, či jednomyseľne, ospravedlňujem sa teraz, pardon, prijal k tomu vlastne v spoločnej správe aj nejaké upresňujúce veci. Takže ďakujem veľmi pekne za vašu prípadnú podporu.
Potocký, Milan, poslanec NR SR (2020-11-25):
Ďakujem za slovo, pán predsedajúci. Zareagujem na svojich predrečníkov. Tak ako si povedal, Jožko Bubnár, v lete sme sa stretávali so zástupcami miest a obcí, s jednotlivými akcionármi, kde sme pozorne načúvali ich požiadavkám a tomu, akú oni majú predstavu o tom, aby fungovali tieto vodárenské spoločnosti. Mnohí sa zhodujú presne na tom ako my poslanci Národnej rady, že najlepšie bude, ak skutočne voda zostane pod kontrolou štátu, miest a obcí a samosprávnych krajov, ktoré vedia najlepšie garantovať dodržiavanie verejného záujmu, pričom voda nesporne je vzácna tekutina, ktorá má zabezpečovať aj bezpečnosť štátu a jeho zásobovanie pitnou vodou a nie je dobré, aby sa stala predmetom nejakého kšeftovania alebo tvrdého biznisu. Ďakujem veľmi pekne.
Laššáková, Jana, podpredsedníčka NR SR (2015-04-17):
Pán poslanec, ste prihlásený do rozpravy, môžete potom povedať, čo uznáte za vhodné.
Bugár, Béla, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 129, za 73, zdržalo sa 49 poslancov, nehlasovali 7. ( Návrh bol schválený. ) Vážené panie poslankyne, páni poslanci, odhlasovali sme to, čo sme mali prerokované, a to, čo nebolo, preložené na zajtrajšie hlasovanie. Chcem vás informovať, že po prestávke budeme pokračovať o skrátenom, teda rokovaním v skrátenom legislatívnom konaní, teda v prvom čítaní, tak ako sme to pred chvíľočkou schválili. Skrátené konanie o osobitnom odvode. A potom, samozrejme, nasledujúci bod, návrh poslancov prijať teda uznesenie Národnej rady ohľadne Istanbulského dohovoru. Takže asi máme čo robiť aj dnes. Takže vyhlasujem prestávku. Oj, ešte predtým, pán poslanec Baránik, nezbadal som, nech sa páči, procedurálny.
Gröhling, Branislav, poslanec NR SR (2023-03-17):
Ďakujem veľmi pekne za upozornenie, pán predsedajúci, áno, len pán poslanec sa ma pýtal, tak som mal potrebu, som sa nechal strhnúť, ospravedlňujem sa. Proste tým faktom, ktorý teraz robíte a vy si to teda uvedomujete, lebo už máte pripravený nejaký pozmeňujúci návrh. Najväčšia absurdita tohto návrhu zákona je, že kresťanskí politici OĽANO navrhujú to, že sa zruší jedna hodina náboženstva a nahradí sa telesnou výchovou. Toto je reálny fakt a v tomto zákone sa to potvrdzuje a toto ste predložili a toto ste podpísali. Ďakujem.
F. Mikloško, poslanec: (2009-04-29):
Ale k tomuto zákonu by som chcel povedať nasledovné. Tento zákon vznikol na konci prvého volebného obdobia v rokoch 1990 až 1992. A vyšiel s ním pán poslanec Kvietik, známy herec a známy kultúrny činiteľ. Tento zákon mal pôvodne podobu, že v Martine by raz za rok musela zasadať celá Národná rada Slovenskej republiky, vtedy Slovenská národná rada. Potom sa to zmenilo iba na výbor pre kultúru. Potom tento zákon bol novelizovaný, priznám sa, že nie celkom si pamätám, že v čom to bolo. Ale potom nadobudol tú definitívnu platnosť, ktorá platí od toho roku 1994. A od toho roku 1994 zakaždým každý jeden primátor mesta Martin chcel tento zákon novelizovať v zmysle finančných dotácií pre mesto Martin. Čiže symbolické postavenie mesta Martin chceli používať na to, aby Martin dostával nejaké väčšie peniaze ako iné mestá. My sme sa vždy bránili, a ja som bol vo výbore pre kultúru vlastne celý čas až do roku 2006 tým, že áno, Martin je významné mesto. Ale rovnako významné mesto je Trnava, rovnako významné mesto je Nitra z hľadiska dávnej histórie, ale rovnako významné sú všetky ostatné mestá, kde sú pamiatky veľmi veľkého rangu. A pri otvorení toho spôsobom, že naozaj budeme financovať len martinský cintorín, odporúčam pánovi navrhovateľovi, ale v dobrom, ísť sa pozrieť do Žiaru nad Hronom, do hrobky, kde je pochovaný zakladateľ Matice slovenskej biskup Štefan Moyzes. To je vlhká pivnica. Choďte sa pozrieť, ako na túto pivnicu proste nie je schopný dať nikto žiadne peniaze, pretože to nie je nejako chránené. A je to zakladateľ. Čiže má jediné nešťastie, že nie je pochovaný v Martine, ale je pochovaný v Žiari nad Hronom pod kostolom. A rovnako tu spomenul pán poslanec Minárik Hviezdoslavov hrob, Slavín, Bradlo, Slávičie údolie. Tu, keď pozrieme, tak to je nový panteón, síce podľa mňa dosť problematický, ale v zmysle, že to je tam všetko natlačené na seba. Ale v Slávičom údolí máme celú novodobú kultúru Slovenska. Ale rovnako máme hroby ako Munkáczyho hrob na Honte a podobne. V tomto zmysle si myslím, že tento krok, tento návrh a táto novela má dobrý úmysel, ale je nesystémová. Keď sa už chceme pozrieť, tak poďme na hroby a pamätné hroby a pamätné miesta systémovo. A, samozrejme, Martin tam môže mať akoby, no jemne by som povedal, privilegované miesto. Ale nemožno riešiť len Martin a to ostatné ako by tu neexistovalo. A preto ja osobne, bohužiaľ, toto je prvý zákon, ktorý sa týka kultúry, v takejto podobe zaň nemôžem hlasovať. Ďakujem. (Potlesk.)
P. Paška, predseda NR SR: (2007-10-19):
(Hlasovanie.) 136 prítomných, 99 za, 10 proti, 24 sa zdržalo, 3 nehlasovali. Konštatujem, že sme pridelili návrh zákona do výborov a určili lehoty na jeho prerokovanie. A pristúpime teraz k poslednému hlasovaniu a je to hlasovanie v druhom čítaní o vládnom návrhu zákona o úžitkových vzoroch a o zmene a doplnení niektorých zákonov (tlač 359). Toto hlasovanie bude uvádzať pán spravodajca pán poslanec Miroslav Kotian.
Baška, Jaroslav, poslanec NR SR (2021-10-27):
Ďakujem veľmi pekne za slovo. Ja sa vyjadrím len k niektorým veciam, ktoré spomínala pani poslankyňa Cigániková, potom by som sa podrobnejšie vyjadril v rozprave aj zaujal stanovisko, ktoré, ktorým ma poverilo vlastne zastupiteľstvo Trenčianskej župy. Pani poslankyňa Cigániková hovorila o tom, že tí primátori nejakým spôsobom nechcú, nechcú súhlasiť s touto reformou a tak ďalej, že potom nebudú zvolení, a takéto veci rozprávala, keď nemocnica skončí v tom ich danom meste. No ale podľa mňa by bolo úplne korektné začať tú zmenu a povedať na rovinu, s ktorými nemocnicami sa počíta, s ktorými sa nepočíta. Namiesto toho teraz sa tu bavíme o zákone, iba samotnom zákone, a nehovoríme o tej mape, ktorých konkrétne nemocníc sa to bude dotýkať. Veď tu my potom klameme vlastne aj tých primátorov a ďalších v tých mestách, kde tieto nemocnice fungujú. Takže poďme sa baviť o zákone, ale aj s prílohou, o ktoré nemocnice konkrétne sa bude, bude jednať. A neschvaľujeme nejaký bianco, nejakú bianco zmenku v podobe tohto zákona, ktorý, o ktorom sa tu bavíme. Či lôžka, či majú byť takéto lôžka, akútne, chronické, psychiatrické, toľkoto a toľkoto, čo spomínala pani poslankyňa Cigániková, to neni, myslím si, že táto reforma nie je o tom, a dajú sa robiť pohyblivé lôžka a tak ďalej v tých nemocniciach. To o tomto nie je. Hovorila, že v ktorých nemocniciach to, sa vlastne tá optimalizácia dotýka. No hlavne sa to dotýka teda asi súkromných nemocníc. Súkromných nemocníc, ktoré boli v jednotlivých krajoch a ostali len nemocnice v Žilinskom kraji alebo Trenčianskom kraji, kde je zriaďovateľ teda župa. Ale hlavne sa to bude týkať nemocníc, či už Sveta zdravia, resp. AGEL-u. A oni podľa mňa za túto, za túto reformu určite ešte zatlieskajú, pretože sami nevládzu tieto nemocnice ťahať. A čo sa týka kvality poskytovania zdravotnej starostlivosti, o tom sa môžeme baviť potom v rozprave ďalej.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 128 poslancov, za 89, proti 1, zdržalo sa 37, 1 nehlasoval. Uvedený návrh sme schválili.
M. Hort, podpredseda NR SR: (2008-02-15):
A slovo má pani poslankyňa Mária Sabolová, nech sa páči.
Laššáková, Ľubica, poslankyňa NR SR (2020-11-03):
Ďakujem pekne za slovo. Keby tam problém nebol, tak by tí športovci pred Úradom vlády nestáli. To znamená, že je diskutabilné, kto vytĺka politický kapitál. Strana HLAS – sociálna demokracia, ako ste si iste všetci všimli, ponúkla riešenie. Ponúkla to riešenie, ktoré ste vy, pán kolega, nemali. Nedali ste športovcom ani euro, preto išli pred ten Úrad vlády protestovať. Iste ste zaregistrovali, že olympionici nemajú kde trénovať. Musia chodiť do Maďarska, takže toto je vaša pomoc. Nechali ste športovcov doslova ľahnúť popolom, pretože ste ignorovali ich prosby. Ja len opakujem, že strana HLAS – sociálna demokracia sa s nimi seriózne stretla a ešte raz opakujem, ponúkla riešenia. Ďakujem. (Potlesk.)
Hlinka, Jozef, poslanec NR SR (2022-12-07):
Ďakujem za slovo. Vážený pán predseda, v rozprave vystúpil jeden poslanec, pán poslanec Miloš Svrček, pričom bol podaný jeden pozmeňujúci a doplňujúci návrh. Dajte, prosím, hlasovať o bodoch z informácie číslo 1 a 2 bez návrhu stanoviska gestorského výboru.
P. Paška, predseda NR SR: (2009-12-02):
(Hlasovanie.) 137 prítomných, 109 za, 28 sa zdržalo. Návrh uznesenia sme schválili. Teraz vás poprosím, pán poslanec, o uvedenie hlasovania o návrhu uznesenia k návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o skončení zamestnania z podnetu zamestnávateľa č. 158 z roku 1982 Slovenskou republikou . Je to tlač 1318.
M. Číž, podpredseda NR SR: (2008-01-30):
Teraz má slovo pani poslankyňa Vaľová.
M. Dzurinda, predseda vlády SR: (2002-05-23):
Všetko, pán predsedajúci. I. Presperín, podpredseda NR SR: Ďakujem. Pán poslanec Kačic, chcete položiť doplňujúcu otázku? Maximálne v rozsahu dvoch minút. Nech sa páči. P. Kačic, poslanec: Ďakujem za odpoveď, ale nesúhlasím s vami, pán predseda. Ale trošku obrátim reč na iné. Došlo k rozvratu verejných financií a deficit verejných rozpočtov môže namiesto plánovaných 3,5 % prevýšiť aj 5 % HDP. Na toto upozorňoval aj Medzinárodný menový fond. Čo vy na to?
Osuský, Peter, poslanec NR SR (2015-02-10):
Ďakujem pekne, pán predseda. Ďakujem pani poslankyni za dobrý prejav. Som rád, že som si ho mohol vypočuť. A i za také podotknutie o veci, ktorá, zrejme z technologických príčin, nebola zmienená v materiáli, a síce o stretnutí, povedal by som celkom otvorene, nesvätej aliancie v Slavkove u Brna. Toto bolo stretnutie nesvätej aliancie a nezávidím ministrovi zahraničných vecí, pretože i odtiaľ zazneli hlasy, ktoré utilitárne, v duchu toho, čo má v nemčine krásny termín Kuhhandel, z hlavne utilitárneho obchodovania vlastne boli hlasom appeasementu so zlom. Každý z účastníkov zájazdu do Slavkova mal svoje motívy a v žiadnom prípadne neboli sväté. Musím povedať, že my tu môžeme nechať zaznieť slová, že čo tak, keby sa Poľsko prispôsobilo. Nuž veď hej, keď tí traja sú takí. Oni nejakí traja boli aj v Mníchove, to Československo sa malo prispôsobiť. K čomu to viedlo, sme potom videli, ako povedal sir Winston: „Najprv hanba, potom vojna.“.
Danko, Andrej, predseda NR SR (2018-03-23):
Pán predseda Zelník.
Laurenčík, Milan, podpredseda NR SR (2021-03-19):
Ďakujem. Na vaše vystúpenie evidujem deväť faktických poznámok. Uzatváram možnosť prihlásiť sa. Ako prvý pán poslanec Eduard Kočiš, nech sa páči.
Pellegrini, Peter, predseda NR SR (2015-03-17):
Hlasujeme o bode 30 z návrhu pána poslanca Hubu. (Hlasovanie.) Prítomných 96 poslancov, za hlasovalo 16, proti boli 2, zdržalo sa 77, nehlasoval 1. Tento bod sme neschválili.
Grausová, Natália, poslankyňa NR SR (2019-09-24):
Ďakujem pekne za slovo. Vážený pán predsedajúci, vážení prítomní, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona pod tlačou 1625. Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu. Zároveň by som sa chcela ešte ja prihlásiť tiež do rozpravy ako ďalšia, teda prihlásiť do rozpravy ako spravodajkyňa. Ďakujem.
Hreha, Štefan, poslanec NR SR (2015-06-23):
Ďakujem pekne. Vážená pani predsedajúca, panie poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet, ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie a výbor pre zdravotníctvo. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra. Pani predsedajúca, skončil som, otvorte rozpravu.
M. Lukša, poslanec: (2008-05-13):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, to je doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predseda, prosím, otvorte rozpravu k uvedenému návrhu zákona.
P. Farkas, poslanec: (2003-06-26):
Dovoľte mi, aby som navrhol prvé hlasovanie o tomto prvom bode jeho návrhu, že Národná rada Slovenskej republiky žiada predsedu vlády Slovenskej republiky do 30 dní predložiť správu vlády atď. Chcem sa opýtať pána kolegu Vážneho, či trvá na svojom návrhu, lebo tento návrh sme prakticky pred minútou odsúhlasili v lepšej formulácii pri hlasovaniach o návrhu pána poslanca Ďaďa, ktorý navrhol, že pán premiér bude vystupovať v pléne Národnej rady s touto problematikou na septembrovej schôdzi.
T. Cabaj, podpredseda NR SR: (2010-05-26):
Dovoľte, aby som konštatoval, že vystúpili štyria rečníci v rozprave. Bol predložený jeden procedurálny návrh, o ktorom budeme potom hlasovať v rámci hlasovaní. Takže, pani predsedajúca, môžete otvoriť hlasovanie.
M. Číž, podpredseda NR SR: (2008-07-01):
Teraz dávam opäť slovo pánovi poslancovi Petrovi Pelegrinimu a prosím ho, aby informoval Národnú radu o výsledku rokovania výborov o tomto návrhu zákona a aby odôvodnil návrhy a stanoviská gestorského výboru.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 141 poslancov, za 91, proti 31, zdržalo sa 19. Uvedený návrh sme schválili.
Kollár, Boris, predseda NR SR (2022-09-20):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní hlasovaním o návrhu na vyslovenie nedôvery členovi vlády Slovenskej republiky Romanovi Mikulcovi, poverenému riadením ministerstva vnútra, tlač 1191. Ešte predtým tu máme procedurálny návrh pána podpredsedu Blanára, nech sa páči, máte slovo.
Brixi, Otto, poslanec NR SR (2015-04-24):
Ďakujem pekne, pán predseda. Vlado, máš pravdu, lebo si jeden z mála ľudí, ktorí majú v tomto parlamente morálne právo hovoriť o tom, ako zdravotníctvo má fungovať, a o tom, ako má byť liečený pacient. Ja som hrdý na to, že si náš kolega a že na rozdiel od mnohých kolegov z opozície ty životy a zdravie pacientom prinavraciaš. Je veľmi dôležité hovoriť o zdravotníctve a je veľmi dôležité hľadať riešenia a témy, ale tým, čo tu robíme už druhý deň, ich nehľadáme. Bojujeme politicky. Pacient je ešte viac frustrovaný a zo situácie, kedy sa zdravotníctvo za mnoho, mnoho rokov dostalo do stavu, v akom je dnes, za to nemôže jeden človek, ktorého tu dnes odvolávame. Ak tvrdí pani poslankyňa Šípošová, že zdravotníctvo sa rozpadáva, tak je to nepochybne zásluha aj vlády strany, ktorá tu dva roky vládla, a pokiaľ tomu chceme, pani Šípošová, pomôcť a pán doktor Baláž je toho nositeľom, tým pozitívnym, tak nič neriešia situácie ani diskusie, akých sme tu svedkami dnes, lebo výstup z nich nie je žiaden. Za dve hodiny, čo tu sedím a aktívne sa zapájam, som nepočul od vás opozície jeden konštruktívny návrh riešenia, ako má zdravotníctvo vyzerať. Ako má byť financované, ako má byť spokojný pacient. Videl som tu fotky, počul som tu polopravdy, polofámy, konšpirácie, ale to, kde má byť pacient, to som nepočul ani od jedného z vás. Ďakujem pekne.
Érsek, Árpád, minister dopravy a výstavby SR (2018-09-20):
Pani ministerka ďakuje za otázku. Vážená pani poslankyňa, v mene ministerky školstva, vedy, výskumu a športu, ktorú dnes zastupujem, vám ďakujem za položenú otázku. Dovoľte mi prečítať odpoveď pani ministerky: V sieti škôl neexistuje škola s názvom Základná škola Dve ruky. Správne údaje školy, na ktorú sa pýtate, sú podľa registra škôl z 19. 9. 2018 takéto: Názov – Súkromná základná škola, adresa – Banská Bystrica, Murgašská 16. To znamená, že v registri škôl nie je informácia o tom, že sa škola presťahovala. Ministerstvu školstva, vedy, výskumu a športu Slovenskej republiky nebola k dnešnému dňu doručená žiadosť od zriaďovateľa, fyzickej osoby PaedDr. Aleša Šteska v Banskej Bystrici o zmenu v sieti škôl a školských zariadení Slovenskej republiky, spočívajúce zmeny a adresy súkromnej Základnej školy Murgašská 16, Banská Bystrica. Ministerstvo školstva nemá informácie o počte zapísaných žiakov ani ich štruktúre vzdelávania v tomto školskom roku, keďže zber údajov sa začal 15. 9. 2018 a trvá do 30. 9. 2018. Táto škola do 19. 9. 2018 údaje ešte neposlala. Pre úplnosť uvádzam, že Školské inšpekčné centrum v Banskej Bystrici pripravuje výkon následnej inšpekcie v danej škole. Ďakujem, skončil som
Matovič, Igor, poslanec NR SR (2023-03-30):
Nechcel som dávať ani faktickú, ale keď kolega Viskupič z SaS povie, že my SaS-ka sa vždy správame konštruktívne, tak sa mi to nejako tak samovoľne stlačilo, takže dovolím si upozorniť na to, vždy konštruktívne správanie sa SaS-ky v otázke energií, vy, váš minister hospodárstva s vaším štátnym tajomníkom požiadal nezávislý Úrad pre reguláciu sieťových odvetví, aby posunul minulý rok to regulačné obdobie z bežného druhého kvartálu a tretieho, čiže z tých šesť mesiacov od apríla do septembra, aby ho posunul, že aby začalo to regulačné obdobie až tretím kvartálom od júla, už to bolo prekročenie právomocí. Potom prišlo, prišla ďalšia žiadosť na konci júna, aby posunuli to regulačné obdobie len na august a september. Čuduj sa svete, majstri konštruktívneho prístupu v SaS takto vylobovali pre slovenských podnikateľov, samosprávy tie najvyššie možné ceny za elektrickú energiu, aké boli, lebo najvyššie ceny za celé to regulačné, normálne, bežné regulačné obdobie od marca do septembra boli, čuduj sa svete, v auguste a v septembri. Čiže keď šuflikanti, hochštapleri, akože konštruktívni politici z SaS mali pomôcť podnikateľom a samosprávam, tak im takto pomohli. A práve kvôli tomu, tým vysokým zálohovým faktúram vznikol problém s cash flow, čiže s tokom peňazí v rámci samospráv, práve kvôli vašim žiadostiam voči nezávislému Úradu pre reguláciu sieťových odvetví a tým pádom to, čo tu dnes predkladáme, tú Matovičovu atómovku, riešime váš problém, ktorý vy ste spôsobili. Čiže toto je ten váš konštruktívny prísľub a úplne najkrajší znak konštruk... (Prerušenie vystúpenia časomerom.)
P. Paška, predseda NR SR: (2008-11-06):
(Hlasovanie.) 125 prítomných, 77 za, 43 proti, 5 sa zdržali. Konštatujem, že sme schválili vládny návrh novely Trestného zákona . Pani poslankyňa Laššáková opäť bude uvádzať v druhom čítaní hlasovanie o vládnom návrhu zákona, ktorým sa mení zákon č. 513/1991 Zb. Obchodný zákonník.
Pčolinský, Peter, doterajší podpredseda NR SR (2023-10-25):
Pán poslanec Marián Kéry.
Miškov, Juraj, poslanec NR SR (2012-07-27):
Teraz pristúpime k hlasovaniu o návrhoch z rozpravy. Dajte, prosím, hlasovať o návrhu poslanca Chrena.
Grendel, Gábor, podpredseda NR SR (2023-06-14):
Pán poslanec Andrej Stančík.
Laurenčík, Milan, podpredseda NR SR (2020-12-08):
Pán poslanec Rastislav Jílek.
Kočiš, Eduard, poslanec NR SR (2021-09-22):
Ďakujem pekne za slovo, pán predsedajúci. Miro, ďakujem za tvoj príspevok k tejto debate, ktorá tuná vzbudila také mierne vášne zo strany poslancov, kolegov poslancov z vládnej koalície, ktorí, si dovolím povedať, sú asi len mierne zle informovaní, pretože ak by túto problematiku vnímali komplexne a tejto problematike sa chceli naozaj venovať ako ochrannej, nie útočnej, tak musia v prvom rade pochopiť, či už to bol kolega Stančík alebo kolegyňa Cigániková, že je rozdiel medzi sexuálnou orientáciou a sexuálnou deviáciou. Sexuálna orientácia je niečo, s čím prichádzame do styku prakticky všetci. Kto je ako sexuálne orientovaný, to nás nemusí zaujímať. Je mi to srdečne jedno. Ale pokiaľ je niekto sexuálny deviant a ten sexuálny deviant bude mať príležitosť alebo možnosť pracovať s deťmi maloletými, mladistvými a zverenými, tak tu nastáva závažný problém, že môže dôjsť k niečomu, čomu sa hovorí trestný čin zneužitia mladistvej, maloletej a zverenej osoby. Niekto si povie, veď ak taký pedofil spácha takýto trestný čin, bol to, myslím, kolega Žiak, tak bude za to právoplatne odsúdený. Ale ja sa pýtam, akým spôsobom vrátime naspäť alebo odstránime ten hrozný zážitok toho dieťaťa? Na toto mi asi už liberáli z SaS nedokážu odpovedať. Takže ja zase budem len opakovať to isté, tento zákon nie je útočný, tento zákon je obranný, ochranný. Chránime tých, ktorí sa sami chrániť ešte zatiaľ nevedia.
Schlosár, Rastislav, poslanec NR SR (2022-03-15):
Ďakujem a oceňujem, že zopár členov vládnej koalície, ktorí nie sú možno psychicky príčetní a ktorí sú psychicky labilní, sa už upokojili, takže môžem pokračovať. Ďakujem pekne ešte raz. Takže zopakujem to ešte raz, pre vás, pán minister, otázka, keby ste dobre počúvali, keď ste už sem prišli s týmto, s takýmito hlúposťami (reakcia z pléna), tak, prosím vás, aj počúvajte. Takže, pán minister, naozaj si myslíte, že tých 2 100 vojakov NATO na našom území dokáže zastaviť útok kohokoľvek, dokonca Ruskej federácie, ak by na nás rozhodla v nejaký, v nejaký deň zaútočiť, alebo že to bude mať pre Rusko nejaký odstrašujúci efekt? Ešte raz, to je absolútne hlúpe, naivné, smiešne, krátkozraké. Nemusíme byť nejakí vojenskí experti, nemusíte byť ani nejaký generál, aby vám bolo jasné, že tých 2 100 vojakov by bolo v reálnom boji vybavených a zničených za menej ako 1 deň a aj to je možno nejaký priveľmi optimistický odhad. Tých 2 100 vojakov je kvapka v mori, ktorá z vojenského a zahraničnopolitického hľadiska nič a nikoho neubráni ani neodstraší, ak sa rozhodne zaútočiť. A je jedno kto. Tých 2 100 vojakov NATO na našom území je len ďalšia absolútne zbytočná provokácia v tomto prípade Ruska, zbytočné napínanie svalov, ktoré aj tak v skutočnosti nemáme. To nie je nejaká demonštrácia súdržnosti a deklarovanie pripravenosti brániť sa spoločne proti akejkoľvek hrozbe, tak ako to píšete vo vašom návrhu. To je v kontexte súčasných udalostí len demonštrácia toho, že Slovenská republika, ktorú, žiaľ, dnes ovládate vy, vníma Rusko ako svojho nepriateľa. Je to v skutočnosti len deklarovanie pripravenosti Slovenska kedykoľvek vstúpiť do vojny s Ruskom po boku NATO, USA a ďalších západných veľmocí. (Reakcia z pléna.) Presne to to je. Jediné, čo môže prítomnosť... (Prerušenie vystúpenia predsedajúcim.)
R. Zmajkovičová, poslankyňa: (2007-05-09):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, o finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že práve v Európskej únii problematika návrhu zákona nie je upravená, je ponechaná na vnútroštátnu právnu úpravu. Návrh sa nedotýka prioritných oblastí uvedených v čl. 70 Európskej dohody o pridružení a v čl. 81 upravujúcom oblasť životného prostredia. Problematika návrhu zákona nie je prioritou podľa Partnerstva pre vstup. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 13. apríla 2007 č. 255 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky  pre verejnú správu a regionálny rozvoj. Odporúčam, aby výbory predmetný vládny návrh zákona prerokovali v lehote do 18. júna 2007 a gestorský výbor do 19. júna 2007. Pani predsedajúca, prosím, otvorte rozpravu.
Bugár, Béla, podpredseda NR SR (2018-06-20):
Ďakujem. Vyhlasujem rozpravu o tomto bode programu za skončenú. Pán poslanec, netelefonujte v rokovacej sále! Chcete zaujať stanovisko? Nie. Pán spravodajca? Nie. Takže budeme aj o tomto hlasovať teraz. Ďakujem veľmi pekne, prerušujem rokovanie a pristúpime o jedenástej k hlasovaniu. (Prestávka.) (Po prestávke.)
Kamenický, Ladislav, poslanec NR SR (2018-12-05):
Teraz budeme hlasovať o jednotlivých pozmeňujúcich návrhoch podaných v rozprave. Ako prvý podala pozmeňujúci návrh poslankyňa Adriana Pčolinská. Dajte, prosím, hlasovať o tomto pozmeňujúcom návrhu.
Žiak, Miroslav, poslanec NR SR (2021-01-12):
Ďakujem pekne. Pán Schlosár, ja nestíham sa čudovať, nestíham sa čudovať, vy naďalej zľahčujete pandémiu COVID, naďalej porovnáte COVID s chrípkou, aj napriek tomu, že váš podporovateľ farár Čajka žiadal, aby ste sa zaňho modlili, bohužiaľ, vaše modlitby nepomohli. Išiel na pľúcnu ventiláciu, kde zomrel. Aj napriek tomu, že váš predseda prekonal nie s ľahkým priebehom ako pandémiu COVID, ochorenie COVID. Odporúčal nám Bromhexin s vodkou a slané vody. Koľko ľudí ste nachytali týmito hlúposťami na Slovensku na tieto debilné, prepáčte za výraz, debilné opatrenia, ktorými sa majú ľudia riadiť? Viete, koľko ľudí volali na 155 a pýtali sa, že či toto im skutočne pomôže? Veď nešírte tieto demagógie, tieto klamstvá medzi ľudí, skúste pomôcť nejakým rozumným návrhom, ale ja viem, že neni, je jednoduché kritizovať, hejtovať, ale je ťažšie prísť s nejakým relevantným návrhom. Ešte ste neprišli s relevantným návrhom žiadnym, postavíte sa tu a rozprávate, ako je všetko zlé. No, nech sa páči, dajte jeden návrh, nie interrupcie, nie sprísnenie interrupcií. Veď to proste nemôže takto fungovať. Ja chápem, že ten hejt je teraz in, ľudia majú radi, keď môže hejtovať, lebo tá situácia neni ľahká, ľuďom sa nedarí, ľuďom sa nedá podnikať, majú zakázané pracovať. Ale to neni naša chyba. Vy keby ste vo vláde, tak je to desaťnásobne horšie, vy by ste sa postavili, by ste hejtovali tých ľudí ešte dokonca. Takto to nejde. Postavte sa tu a dajte dve (dva, pozn. red.), tri, štyri návrhy, ako zlepšiť túto situáciu, ako by ste to vy vyriešili. Však vy by ste to otvorili, všetko otvorme, ľudia nám poumierajú, už teraz umierajú, keď máme lockdown. Vy sa postavíte 17. novembra, zhromaždíte davy ľudí, vyzývate ich, aby boli bez rúšok, vy ste krajne nezodpovední a pre mňa až hlúpi, prepáčte za výraz.
Bugár, Béla, podpredseda NR SR (2011-09-07):
Nech sa páči, pán poslanec Maďarič, máte slovo.
Pellegrini, Peter, predseda NR SR (2014-11-28):
Poprosím technikov, aby prekontrolovali problémy s hlasovacím zariadením, ktoré sa naozaj množia. Možno aj využijem tento priestor, aby som povedal, že budeme sa musieť vážne zaoberať tým, či nie je už čas, aby sme kúpili nové hlasovacie zariadenia, pretože vidím za tých posledných pár dní, že tých problémov nastáva čím ďalej, tým viac a chcem, aby si boli všetci istí, že systém zaznamená vaše hlasovanie presne tak, ako ste hlasovali a nie inak. Takže áno, poprosím skontrolovať hlasovacie zariadenie pani poslankyne. Vážené panie poslankyne, páni poslanci, tí, ktorí nechcú pokračovať v rokovaní, prosím, aby opustili rokovaciu sálu. Budeme pokračovať v prerokovávaní vládneho návrhu zákona, ktorým sa mení a dopĺňa Zákonník práce, tlač 1212. Pán minister ako predkladateľ zaujal svoje miesto, pán spravodajca je tak isto na svojom mieste. Poprosím, aby sme pokračovali tam, kde sme pred hlasovaním skončili. Bude pokračovať vo vystúpení pán poslanec Mihál. Nech sa páči, pán poslanec, máte slovo a poprosím naozaj kolegov, ktorí nebudú sa chcieť zúčastniť rokovania, aby si svoje súkromné veci vybavovali mimo rokovacej sály. Ďakujem pekne. Nech sa páči, pán poslanec. (Pokračovanie v rokovaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia dopĺňajú niektoré zákony , tlač 1212.)
Šeliga, Juraj, podpredseda NR SR (2021-02-05):
Rozumiem, nie je to úplne k tej debate. Samozrejme, je na zvážení pána ministra, aby sa k tomu vyjadril. Pani poslankyňa Šebová, nech sa páči. To, čo urobí, pán minister, je na ňom, to, pani Vaľová, vy ste v tomto skúsená poslankyňa, viete, že má rôzne oprávnenia. Nech sa páči, pani Šebová, máte slovo.
Hrnčiar, Andrej, podpredseda NR SR (2016-09-22):
Ďakujem. Otázka č. 5, túto otázku položil poslanec Miroslav Sopko ministrovi školstva, vedy, výskumu a športu Slovenskej republiky Petrovi Plavčanovi: „Školy na začiatku školského roka vyplňujú 4 základné výkazy plné údajov o žiakoch, učiteľoch, známkach, dochádzke, z toho jeden papierový so štyrmi prílohami, ostatné cez webové aplikácie, ktoré majú neustále problémy pri odosielaní a porovnaní, konkrétne RIS, alebo ho treba zadávať ručne. Kedy budú môcť naši riaditelia miesto troch týždňov klikania do PC viesť školy, ako sa patrí v 21. storočí?“ Odpovedať bude minister práce, sociálnych vecí a rodiny pán Richter.
Nachtmannová, Oľga, poslankyňa NR SR (2015-01-29):
Ďakujem za slovo. Pán poslanec Kaník, vy máte tú drzosť hovoriť o férovom princípe? V čom kedy bola vaša férovosť, keď ste stavali II. dôchodkový pilier? Pre väčšinu sporiteľov to určite nebolo. My, žiaľbohu, žneme, čo ste zasiali. A, žiaľbohu, semienka, ktoré ste dali do výsadby II. piliera, boli podradnej kvality a naviac s množstvom škodcov. Neboli to hlúpe zásahy Ficových vlád do dôchodkového systému, ako to tu dookola opakujete. Práve, naopak, zostanem v metaforickej polohe, celé roky musí táto vláda investovať do likvidácie škodcov. Keď máme zamorené územie, nie je jednoduché ho zmeniť na úrodnú pôdu. Ľuďom treba otvárať oči. Demagógie za vašich vlád bolo až-až. Ďakujem.
Kaliňák, Robert, poslanec NR SR (2011-09-13):
Ja som skutočne s úžasom sledoval, čo ste rozprávali, pán Zajac, ale však vy ste komunista. (Smiech v sále.) Veď vy ste ale nie knižkou straníckou, ale presvedčením. Pretože všetko okrem vášho názoru je ako absolútne zlé. Proti takým ako vy som bojoval v štrajkovom výbore študentského hnutia v ´89., pán Zajac. A ja už konečne chápem, prečo vy máte za normálnych okolností 800 hlasov ako OKS, lebo toto rozprávate tým ľuďom. To nie, pán poslanec Kolesík, ja s tebou zásadne nesúhlasím, to vďaka MOST-u – HÍD mali toľko hlasov, lebo si mohli Maďari prvýkrát zvoliť aj Slováka na maďarskej kandidátke. Ale to je, to som úplne ostal šokovaný. A vám poviem pravdu, že, no tak taká izolácia, no strašne chceli izolovanú krajinu prijať do Schengenu aj po 20 rokoch snahy všetkých vás, ja nehovorím, že to nie je aj vaša zásluha ako tej, bývalých vlád a tak ďalej, nás strašne izolovaných prijali Spojené štáty do bezvízového styku! Aby naši ľudia mohli bez víz cestovať do Spojených štátov. To, to bolo znakom konkrétnej izolácie! Však vy úplne, vy ste videli realitu?! Viete, aký je deň, dátum, rok dneska?! (Potlesk.) Ako – a keď hovoríte o tom, o tom nepriateľovi k privatizácii, veď Transpetrol, ktorý sa kúpil naspäť, je jediný, kto má cashové peniaze v tejto chvíli, ktoré táto vláda tak strašne potrebuje. (Potlesk.) Keď sa bavíme, ako vy ste prvý skorumpovaný človek, ktorý vymenil hlasovanie v parlamente za dve relácie v STV na štyri oči. Veď to je predsa všeobecne známe. Komu chcete kázať akože o morálke?! Ako alebo demokracia je to, že rokujeme v noci alebo že ste dneska zrušili opozičné návrhy a práva poslancov podávať, podávať poslanecké návrhy zákonov? Že ste to dneska zrušili aj vašimi hlasmi? To je tá demokracia, o ktorej hovoríte?! Alebo že pán Dostál teraz podporuje, že pani starostka Starého Mesta chce udeliť pokutu pánovi Kolesíkovi, že urobil verejné zhromaždenie? Kde sú tie vaše kamerové skúšky teraz, pán Dostál? Kto to je OKS?! Naozaj gang tých, ktorí podviedli... (Prerušenie vystúpenia časomerom. Potlesk.)
Krištúfková, Petra, poslankyňa NR SR (2019-10-18):
My ich motivujeme.
I. Mikloš, podpredseda vlády a minister financií SR: (2005-06-22):
Vo februári 2004 bolo schválené nariadenie Európskeho parlamentu a Rady, ktoré upravuje podmienky na umiestňovanie chemických látok, ktoré možno zneužiť na nezákonnú výrobu omamných a psychotropných látok, t. j. drogových prekurzorov na vnútorný trh Európskej únie. Toto nariadenie s účinnosťou od 18. 8. 2005 zruší smernicu Rady č. 92/109/EHS, ktorá túto problematiku doposiaľ rámcovo upravovala. Ide najmä o zadefinovanie orgánov štátnej správy konajúcich vo veci predmetného nariadenia a rozpracovanie podmienok kontrolnej činnosti určenia sankcií vrátane ponúk a tak ďalej. Predloženým návrhom zákona sa zabezpečujú požiadavky uvedené v uvedených nariadeniach. S pozmeňujúcimi návrhmi a stanoviskom gestorského výboru uvedeným v spoločnej správe sa ministerstvo hospodárstva stotožňuje. Ďakujem pekne.
M. Hort, podpredseda NR SR: (2008-09-10):
Otváram všeobecnú rozpravu. Do rozpravy som nedostal žiadnu písomnú prihlášku, a preto sa pýtam, kto sa chce prihlásiť ústne? Nikto. Uzatváram možnosť podania ústnych prihlášok a vyhlasujem všeobecnú rozpravu za skončenú. Prerušujem rokovanie aj o tomto bode programu s tým, že budeme hlasovať o 11.00 hodine. To bol posledný návrh zákona, ktorý predkladal pán podpredseda vlády a minister spravodlivosti. Teraz pristúpime k prvému čítaniu o vládnom návrhu zákona o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov . Ideme v súlade so schváleným programom s tým, že v pôvodnom programe body 24 a 25, sa dohodlo, sa budú prerokovávať dnes o 14.00 hodine. Vítam teraz podpredsedu vlády a ministra školstva pána Jána Mikolaja a dávam mu slovo, aby uviedol tento vládny návrh zákona, ktorý ste dostali ako tlač 679 a návrh na jeho pridelenie na prerokovanie výborom je v rozhodnutí č. 694. Nech sa páči.
P. Paška, predseda NR SR: (2007-03-22):
Navrhnutý gestorský výbor pre obranu a bezpečnosť určil ako spravodajcu pána Jána Kovarčíka.
L. Žitňanská, poslankyňa: (2007-12-05):
Chápem váš rezortný pohľad, ale vláda ako celok má nejakú zodpovednosť. A evidentne jeden minister tejto vlády pre určitú časť, konkrétne pre Zbor väzenskej a justičnej stráže, nedrží s vami krok a pripúšťa to, aby sa tieto nožnice otvorili. A to je problém, na ktorý môžeme doplatiť všetci. Preto si myslím, že je dôležité o tom hovoriť a že by to mohla byť teda aj téma pre vládu ako celok. Ďakujem pekne.
Jurinová, Erika, podpredsedníčka NR SR (2015-05-15):
Pán poslanec Martvoň, reakcia na faktické poznámky.
Bugár, Béla, podpredseda NR SR (2016-09-21):
Ďakujem. Pán spravodajca, chcete zaujať stanovisko k rozprave? (Reakcia spravodajcu.) Nie? (Reakcia spravodajcu.) Dobre. Takže prerušujem rokovanie o tomto bode programu. A teraz budeme pokračovať prvým čítaním, a to o návrhu poslancov Eugena Jurzycu, Jany Kiššovej, Jozefa Rajtára a Anny Zemanovej na vydanie zákona, ktorým sa dopĺňa zákon č. 71/1967 Zb. o správnom konaní (tlač 221). Dávam slovo teraz pani poslankyni Zemanovej ako navrhovateľke. [Rokovanie o návrhu poslancov Národnej rady Slovenskej republiky Eugena Jurzycu, Jany Kiššovej, Jozefa Rajtára a Anny Zemanovej na vydanie zákona, ktorým sa dopĺňa zákon č. 71/1967 Zb. o správnom konaní (správny poriadok) v znení neskorších predpisov a o zmene a doplnení niektorých zákonov , tlač 221.]
Šeliga, Juraj, podpredseda NR SR (2020-09-16):
Prosím, prezentujte sa a hlasujme. (Hlasovanie.) Prítomných 130 poslancov, za 117, proti nikto, zdržali sa 13, hlasovali všetci prítomní. Konštatujem, že uznesenie o pridelení výborom sme schválili. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ománskym sultanátom o zamedzení dvojitého zdanenia a predchádzaní daňovému úniku v odbore daní z príjmov (tlač 186). Poprosím pána spravodajcu Ňarjaša, aby uviedol toto hlasovanie ako člen výboru pre financie a rozpočet. Nech sa páči.
Glváč, Martin, podpredseda NR SR (2016-09-08):
Pán poslanec Lipšic.
Zmajkovičová, Renáta, podpredsedníčka NR SR (2014-06-05):
Ďakujem, pán minister. Ďalšiu otázku položil pán poslanec Martin Fecko ministrovi školstva, vedy, výskumu a športu Dušanovi Čaplovičovi. Otázka znie: „Pán minister, prisľúbili ste, že ak sa ukáže negatívny vplyv zmeny financovania centier voľného času, tak prehodnotíte svoje rozhodnutie a dôjde k náprave. Ako to teda vyzerá s našimi centrami voľného času od aplikácie tohto rozhodnutia? Monitoruje ministerstvo aj to, kam sa podeli deti, ktoré hojne navštevovali tieto centrá, ktoré v dôsledku tohto opatrenia zanikli?“
Nicholsonová, Lucia, podpredsedníčka NR SR (2016-05-17):
Ďakujeme pekne, pán guvernér. Pýtam sa spravodajcu, či chce v rámci záverečného slova vystúpiť. Nie, nie je tomu tak. Ukončujem tento bod programu. Teraz nasleduje Správa verejného ochrancu práv podľa § 23 ods. 1 zákona č. 564/2001 Z. z. o verejnom ochrancovi práv v znení neskorších predpisov za obdobie roka 2015 . Správu máte pod tlačou 22 a spoločná správa výborov má tlač 22a. Poprosím pani verejnú ochrankyňu práv, pani Janu Dubovcovú, aby správu uviedla. Nech sa páči.
Novotný, Viliam, poslanec NR SR (2013-09-24):
Ďakujem pekne, začnem od konca. Ale riešili sme to, riešili sme sociálnu problematiku týkajúcu sa marginalizovaných skupín v období 2002 – 2006, keď bol ministrom práce, sociálnych vecí a rodiny pán Ľudovít Kaník. Prichádzali sme s týmto návrhom zákona v rokoch 2006 – 2010, pán kolega Števo Kužma ho predkladal, vtedy ste vládli vy. Prichádzali sme s týmito návrhmi zákonov a mali sme ich pripravených vo funkčnom období 2010 – 2014. Ten problém bol ale ten, že vláda padla veľmi skoro, takže len niektoré návrhy prišli. A budeme v nich pokračovať ďalej. To je moja prvá poznámka. Tá druhá poznámka k tebe, pán poslanec Bagačka, je tá, že no ale podľa tejto logiky už vlastne keď raz ste vo vláde štyri roky, že nikdy so žiadnym riešením už nesmiete prísť. Najlepšie by bolo pokračovať, ako to navrhol kolega Matovič, hneď aj rozpustiť politickú stranu, aby mohla vzniknúť nová. Už nikdy žiadne nesmiete priniesť, aj keď vidíte pálčivosť problému, lebo vtedy, keď ste raz boli pri moci, ste to mali presadiť, keď ste nepresadili, tak už navždy mlčte, podľa vašej logiky. Pán poslanec Daniš, chcem povedať, že ja už poznám túto argumentáciu zo strany, strany SMER, že teda vždy pripravujete komplexné a systémové riešenie. Teším sa na to komplexné a systémové riešenie a my aj do toho komplexného a systémového riešenia určite prídeme s pozmeňujúcimi návrhmi, lebo táto téma je pálčivá a môžme ju dnes zabiť, vrátime sa k nej znovu, potrebujeme ju riešiť. Posledná poznámka k pánovi poslancovi Simonovi, áno, rozumiem tej argumentácii, ktorú povedal, že keď postavíme nové sociálne byty, tak vzniknú vlastne rómske osady dve v tej obci. Chcem ale povedať, že ten návrh zákona, s ktorým prichádzame, rieši len vznik nových čiernych stavieb. Ja si myslím, že by sme mali urobiť ráznu prietrž tomu, aby vznikali nové čierne stavby a radšej to riešiť sociálnymi bytmi a potom sa začať zaoberať, čo s osadami... (Prerušenie vystúpenia časomerom.)
P. Prokopovič, minister dopravy, pôšt a telekomunikácií SR: (2006-04-20):
Pani poslankyňa, ja by som nechcel polemizovať teraz o tom, ja nespochybňujem, že je tam potrebná. Ja som ani nespochybnil snahu mesta, že chce. Ale skutočne buďme seriózni a zvážme, či priestor 9 krát 9 metrov, 9 krát 9 metrov to je 1/10 možno tejto miestnosti, či postačuje na ďalšiu prevádzku pošty. No to, ja myslím, že keď len trošku vieme si predstaviť, tak absolútne to nepostačuje. Teda nechceme robiť len preto, aby sme zakryli oči, dobre urobíme 2 priehradky a sama hovoríte, že potrebujú kvalitnejšie. Preto hľadáme taký priestor, aby vyhovoval. My sa nebránime tomu, akonáhle taký priestor bude, máme na to aj finančné prostriedky, aj investičné, aj prevádzkové, ktoré hneď na to dáme. Len musí to byť vyhovujúce. Nemôže to byť pár metrov štvorcových na zakrytie očí. Ja som presvedčený, tie rokovania pokračujú a nájde sa taký priestor, ktorý bude výhodný aj pre mesto, aj pre poštu, aby tam boli skutočne priestory na poskytovanie kvalitných služieb, nielen na nejakú improvizáciu. Ďakujem.